Ernő Goldfinger

**Ernő Goldfinger** (11. septembar 1902. – 15. novembar 1987.) bio je engleski arhitekta i dizajner namještaja. Rođen je u Budimpešti, Mađarska, u jevrejskoj porodici. Preselio se u Englesku 1930-ih i postao ključni član modernističkog arhitektonskog pokreta. Najistaknutiji je po projektovanju stambenih nebodera, od kojih su neki sada zaštićene građevine.
## Biografija
Nakon poraza i sloma Austro-Ugarske monarhije Goldfinger se preselio u Pariz 1921. godine. Dvije godine ksnije,  počeo je studirati na Nacionalnoj školi likovnih umjetnosti (École nationale supérieure des beaux arts), a praksu je obavljao u atelje Léona Jausselyja. U narednim godinama upoznao je mnoge druge pariške arhitekte koji su mu bili i predavači, uključujući Augustea Perreta, stručnjaka za projektovanje armiranobetonskih konstrukcija i Miesa van der Rohea jednog od začetnika moderne arhitekture. Bio je snažno pod uticajem Le Corbusierovog djela "Vers une architecture". 

### Ian Fleming i Ernő Goldfinger
Ian Fleming, kreator i tvorac lika Jamesa Bonda, zasnovao je lik negativca Aurica Goldfingera na Ernőu Goldfingeru. Jedna teorija je da su ga građevinski projekat i privatna kuća koju je za sebe podigao Golfinger razbjesnili i inspirisali da glavnog negativca modelira po uzoru na Goldfingera. Druga tvrdi da je Fleming čuo za arhitektovu ozloglašeno tešku prirodu, i to je poslužilo kao osnova za stvaranje lika. Na kraju je arhitekta odustao od sudskog procesa, jer su Flemingovi izdavači pristali da plate njegove troškove i dali su mu šest besplatnih primjeraka knjige sa naslovom - Goldfinger.

## Radovi
Već tokom studija radio je na projektovanju interijera i proširenju kuća za odmor. Početkom 1930-ih, Goldfinger je upoznao i oženio Ursulu Blackwell, nasljednicu bogatstva Crosse & Blackwell, nakon čega su se preselili u stan u Londonu. 

Prije Drugog svjetskog rata, projektovao je tri kuće,  uključujući i svoju koja je sada je pod zaštitom Nacionalnog fonda.

Nakon rata, Goldfinger je uradio projekat novih prostorija za novine Daily Worker i sjedište Britanske komunističke partije. Pedesetih godina prošlog stoljeća projektovao je dvije londonske osnovne škole (jedna je Osnovna škola Brandlehow) od prefabrikovanog betona sa ciglenom ispunom, za Londonsko okružno vijeće u Putneyju. Kućicu koja je bila dio jedne od ovih škola, srušio je kasnije investitor koji je 2008. godine krivično gonjen i naređeno mu je da obnovi zgradu tako da "tačno odgovara" njenom nekadašnjem izgledu.

Na mjestu Colesovog kina Trocadero u jugoistočnom Londonu, Goldfinger je izgradio kuću Alexandera Fleminga za Ministarstvo zdravstva i Odeon Elephant & Castle, koji je otvoren 1966. godine, a kasnije je srušen.

### Neboderi
Neposredni poslijeratni period Drugog svjetskog rata bio je period teške oskudice. Više od 4 miliona kuća je uništeno ili teško oštećeno; rezultat je bio akutni nedostatak stambenog prostora, posebno nakon povratka vojnika iz rata. Nestašica robe značila je nastavak ratnog racionilizacije. Racioniranje je također moralo biti prošireno kako bi obuhvatilo artikle koji nisu bili racionirani tokom rata.

britanska vlada je rješenje vidjela u izgradnji visokih zgrada - neboderima. Goldfinger je postao vodeći projektant nebodera.

Njegove najvažnije građevine iz ovog perioda uključuju Balfron Tower (zgrada od 27 spratova u istočnom Londonu), susjednu Carradale House (11. spratova) i Glenkerry House (14. spratova). Ove tri zgrade su poslužile kao modeli za sličan 31-spratni Trellick Tower u Kensal Townu (započet 1968., završen 1972.). Cijeli opus predstavlja značajni primjer brutalističke arhitekture.

Trellick toranj je uspio izbjeći sudbinu rušenja koju su mnogi drugi brutalistički neboderi doživjeli u londonskoj utrci za "revizijom" centra grada, nakon što je 1990-ih postao zaštićeni objekat II* kategorije (posebno važne zgrade interesa većeg od posebnog) zbog svoje jedinstvene brutalističke arhitekture. 
## Izvori